Nahaaluse rasva muutuste kõige vahetumaks jälgimiseks kasutatakse kaliipermeetodit, mis põhineb järgmistel asjaoludel:
#000001
keha erinevatest punktidest mõõdetuna nahaaluse rasvakihi paksus iseloomustab kogu keha nahaalust rasvkude;
rasvkoe jagunemine nahaaluseks (subkutaanseks) ja organitevaheliseks (vistseraalseks) rasvkoeks on erinevatel inimestel sarnane;
nahaalusel rasvkoel on suur korrelatiivne seos kogu keha rasvkoe hulgaga (kogu rasvaprotsent).
#000002
Nahavoldi paksuse mõõtmiseks keha kindlaksmääratud anatoomilisel kohal haarab mõõtja nahaaluse rasvkoe kahekordselt ilma selle all oleva lihaskoeta pöidla ja nimetisõrme vahele. Teise käega asetatakse nahavoldile kaliiper, mida hoitakse nahavoldil 2 sekundit, enne kui määratakse tulemus:
#000003
Mõõtmispunkte on vähemalt 3 olenevalt valemist, mida kasutad. Punktid:
#000004
Üks enimkasutatud valem on Jackson-Pollock’i 7-punkti mõõtmine:
Mõõdetud paksuste järgi saab lisaks ka välja arvutada rasvaprotsendi
– kalkulaatorid meestele ja naistele.
#000006
Saadud rasvaprotsenti saab normiga võrrelda ja selle järgi panna endale kehavormi eesmärk. Korduvatel mõõtmistel saab hinnata progressi, platood või regressi.
#000007
Samas, kui sul on teada vähemalt 7 punktis oma nahaaluse rasvakihi paksus, siis ei pruugi enam niiväga vaja olla rasvaprotsenti muutumist jälgida – saad ju rasvakihi muutuste järgi paremini aru, kas on juurde tulnud või vähemaks jäänud. Kui juurde lisada ümbermõõtude võtmine (ranne, biits, rind, talje, puus, reis, säär) saab koduste vahenditega piisavalt hästi hinnata kehavormi muutusi.
#000008
Selguse mõttes täpsustan mõned olulised punktid üle:
1. Kaliiper on hea vahend koduseks kasutamiseks iseenda peal isegi kui kasutajal ei ole treeneri haridust. Kodukasutaja peaks piirduma ainult enda mõõtmisega.
2. Võrreldes treeneri poolt mõõdetud BIA-meetodiga tuleb pidada täpsemaks BIA näite.
3. Erinevate meetoditega saadud näite omavahel võrrelda ja muutusi jälgida ei ole otstarbekas – meetodi veamäärad ja valemid on erinevad.
4. Kaliipriga rasvaprotsenti alati arvutada ei pruugi olla ka kõige informatiivsem. Kaliipri eelis on eelkõige see, et saab peaaegu vahetult mõõta nahaaluse rasvakihi paksust igas keha probleemkohas.
#000009